Porcelana de Kutani

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

A **porcelana de Kutani** (九谷焼, *Kutani-yaki*?) é un tipo de porcelana xaponesa esmaltada que toma o seu nome da localidade homónima (hoxe parte da cidade de Kanazawa, prefectura de Ishikawa). As primeiras pezas datan de mediados do século XVII e a súa produción esténdese até a actualidade.  Durante unha parte do período Edo, na era Genroku, desapareceu, sen que se saiba exactamente o motivo, e reapareceu na era era Hōei, no século XVIII.

O termo *kutani* significa "Nove Vales". A primeira mención foi en 1655 durante a era Meireki. Segundo a tradición, as pedras aptas para a fabricación de porcelana foran encontradas nas minas Kutani do clan Daishoji. Gotō Saijirō, un membro do clan Maeda, foi enviado por ordes do señor Toshiharu Maeda do domínio Kaga para Arita na provincia de Hizen para aprender a facer porcelana, e montou un forno na aldea de Kutani. Os señores de Kaga tornáronse grandes patronos de cerámica Kutani. As porcelanas deste período inicial son especificamente chamadas de *Ko Kutani* (古九谷) e son moi escasas.

As porcelanas do pintor Kusuni Morikage, caracterizadas por un debuxo decorativo moi ben definido pola liña negra do contorno, gozaron de grande éxito. A porcelana de Kutani fíxose famosa nunha exhibición en 1873, exposta a todo o mundo, e fixo que se tornase popular en Occidente. Un dos maiores coleccionistas desta porcelana, hoxe en día, é o americano John Wocher, nacionalizado xaponés.

Características
---------------

A porcelana caracterízase pola técnica de pintar nun grosor de cinco cores (vermello, amarelo, verde, morado e azul escuro) e reflectir a beleza da natureza, maioritariamente flores e aves, en gran parte da súa superficie.

As aves aparecen con frecuencia marcadas na porcelana coa técnica *inkwash light;*  O estilo Yokohama tivo forte influencia kutani durante o período de exportación.

Seis diferentes técnicas de esmalte dominan os revestimentos da cerámica de Kutani:

* *Mokubei*, influenciados pola cerámica chinesa
* *Yoshidaya* é marcado polas cores verde, amarela, a gama roxa-lila e azul escuro como base
* *Eiraku* contrasta co estilo *Yoshidaya*, cos seus revestimentos simplistas de ouro na primeira camada de cor vermella
* *Iidaya* ou *Hachirode*, rompe co estilo convencional de Kutani con temas naturais, con pinturas minuciosas de figuras humanas nun fondo de mestura de *aka-e kinran-de* e vermello-dourado
* *Shoza* é unha mestura de todas as catro técnicas de esmalte

Marcas na porcelana de kutani
-----------------------------

Interior do bol
As marcas vermellas son as máis comúns
As marcas nesta porcelana poden estar en calquera cor, pero a máis dominante é o vermello; o negro pintado sobre o verde e o ouro sobre vermello son comúns tamén. Hai varios tipos de marcas: a incisión, o impresionado, o vidriado, o esmalte ou o rotulado. Estas marcas poden estar centradas, fóra do centro, nun círculo, nun cadrado simple ou dobre, nun rectángulo, etc. ou poden aparecer no reverso ou a fronte dunha peza, ou en ambos os lugares ao mesmo tempo. A marca pode ser un lugar, un nome dunha persoa, artista, oleiro, un forno etc. Algunhas marcas son imaxes e non palabras.

Galería
-------

* Prato grande, tipo gosai, con paisaxe no centro, período Edo, século XVIIPrato grande, tipo *gosai*, con paisaxe no centro, período Edo, século XVII
* Prato grande, tipo gosai, con borboletas e peonias, período Edo, século XVIutaniPrato grande, tipo *gosai*, con borboletas e peonias, período Edo, século XVIutani
* Li Bo montando unha carpa, no Cincinnati Art MuseumLi Bo montando unha carpa, no Cincinnati Art Museum
* Bol grande, finais do período Edo.Bol grande, finais do período Edo.
* Prato no estilo Iidaya, Museo de Artes Tradicionais de IshikawaPrato no estilo Iidaya, Museo de Artes Tradicionais de Ishikawa
* Prato no estilo Shoza, Museo de Artes Tradicionais de IshikawaPrato no estilo Shoza, Museo de Artes Tradicionais de Ishikawa
* Xogo de porcelana con esmalte douradoXogo de porcelana con esmalte dourado
* Porcelana de Arita no estilo KutaniPorcelana de Arita no estilo Kutani
* Porcelana decorada con esmaltes de cor (cerámica Hizen, tipo Kutani)Porcelana decorada con esmaltes de cor (cerámica Hizen, tipo Kutani)
* Armariño de porcelana, cerámica Hizen tipo KutaniArmariño de porcelana, cerámica Hizen tipo Kutani

Localización
------------

O sitio do antigo forno de porcelana Kutani (dereita), o monumento ao fundador Gotō Saijirō
O lugar dos fornos orixinais de Kutani é agora un xacemento arqueolóxico e foi designado Lugar Histórico Nacional do Xapón en 1979 . O Consello de Educación da Prefectura de Ishikawa realizou unha escavación en 1955 e atopou dous fornos escalonados *Noborigama* na marxe dereita do río Daishoji. O primeiro forno consistía nunha serie de cámaras de combustión que se estendían por unha ladeira, cunha lonxitude horizontal de 33 metros desde a cámara de combustión inferior até a cheminea no extremo superior e unha altura de 11 metros. A cámara de cocción consiste nun leito de area cunha parede traseira de ladrillos. O segundo forno está situado 15 metros ao sur e ten unha lonxitude total de 13 metros. O sitio tamén contén un terceiro forno de estilo *Yoshiyada* cunha lonxitude de 16 metros, que data do final do período Edo. Ademais tamén se identificou un taller de mestura de pigmentos, un sitio para a purificación de materiais de arxila e un lugar de estudo. Recuperáronse numerosos fragmentos de porcelana, o que indica o predominio da porcelana branca e do *celadón*.

O Museo de Artes tradicionais da prefectura de Ishikawa
Hai pratos ou outras pezas de ourivaría Kutani distribuídas por todo o mundo (en escasa cantidade); uns exemplos dos máis antigos que se conservan son un prato no Museo de Belas Artes de Boston e outro decorado con flores e aves, no Museo Nacional de Tokio.

Notas
-----

1. 1 2  "Kutani Ware: Background". *Association for the Promotion of Traditional Craft Industries*. Arquivado dende o orixinal o 10 de outubro de 2009. Consultado o 27 de maio de 2009.
2. ↑  "Kutani ware". *Japan National Tourism Organization*. Consultado o 27 de maio de 2009.
3. 1 2 3 4 5  能美市九谷焼資料館 (13 de setembro de 2016). "Nomi Kutani Ceramics Museum│能美市九谷焼資料館". *Kutaniyaki.or.jp* (en xaponés). Arquivado dende o orixinal o 10 de agosto de 2020. Consultado o 23 de maio de 2021.
4. ↑  "Craftsman – master of Kutani wware". *WAttention* (inverno 2010, number 4). pp. 16–17.
5. ↑  "An overview of Kutani Ceramics". *G. Bouvier*. 16 de novembro de 2016. Arquivado dende o orixinal o 03 de febreiro de 2011. Consultado o 23/05/2021.
6. ↑  九谷磁器窯跡 (en xaponés). Agency for Cultural Affairs.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Porcelana de Kutani Modificar a ligazón no Wikidata*** |

### Ligazóns externas

* 九谷焼 Kutaniyaki *(en xaponés)*

|  |  |
| --- | --- |
| Control de autoridades | 
* Wd: Q6448340
* AAT: 300387170
* EBID: ID
* NDL: 00567068

 |